Doktrin Ulbricht

Doktrin Ulbricht, yang dinamakan sempena pemimpin Jerman Timur, Walter Ulbricht, adalah pernyataan bahawa hubungan diplomatik yang normal antara Jerman Timur dan Jerman Barat mungkin berlaku hanya jika kedua-dua negera itu sepenuhnya mengiktiraf kedaulatan masing-masing. Itu bertentangan dengan Doktrin Hallstein, sebuah dasar Jerman Barat yang menegaskan bahawa Jerman Barat adalah satu-satunya negara Jerman yang sah.

Jerman Timur menerima pengiktirafannya dari sesama negara Komunis, seperti Czechoslovakia, Poland, Hungary, dan Bulgaria, yang semuanya sepakat untuk tidak menormalkan hubungan dengan Jerman Barat sehingga ia mengakui kedaulatan Jerman Timur.

Jerman Barat akhirnya meninggalkan doktrin Hallstein, sebaliknya mengamalkan dasar Ostpolitik. Pada bulan Disember 1972, satu Perjanjian Dasar antara Jerman Timur dan Barat ditandatangani yang mengesahkan semula dua negeri Jerman sebagai entiti yang berasingan. Perjanjian itu juga membenarkan pertukaran misi diplomatik dan kemasukan kedua-dua negara Jerman ke PBB sebagai ahli penuh.

Sumber
 Ideology Politics And Diplomacy In East Central Europe: Europe, Poland, The GDR and the Ulbricht Doctrine Universiti Cambridge

Pautan luar
 Mesyuarat Menteri Luar Negeri Pakatan Warsaw membincangkan sekatan diplomatik terhadap Jerman Barat (Imbasan asal dari sumber Czech)
 Teks rasmi Perjanjian Dasar 1972 diantara Jerman Barat dan Jerman Timur (dalam Bahasa Jerman)
 Teks rasmi Perjanjian Dasar 1972 (dalam Bahasa Inggeris)

Perang Dingin
Jerman Timur
Doktrin polisi luar negara